Zastupnici, vaše ekselencije, poštovani gosti, predstavnici sredstava javnog informiranja, sve vas lijepo pozdravljam, a predstavnicma muslimanskog naroda u BiH želim čestitati protekle bajramske blagdane Bajram šerif mubarek olsun. Otvaram 2. sjednicu Doma naroda Parlamentarne skupštine Bosne i Hercegovine. Sjednici je nazočno 15 izaslanika, znači, svi iz reda bošnjačkog, hrvatskog i srpskog naroda. Budući da imamo kvorum možemo punovažno odlučivati i donositi odluke. Za ovu drugu sjednicu predlažem i dobili ste u materijalima sljedeći dnevni red: 1. Zastupnička pitanja 2. Zapisnik Konstituirajuće sjednice Doma naroda Parlamentarne skupštine Bosne i Hercegovine; 3. Zamjena članova komisija Doma naroda; 4. Prijedlog zakona o ministarstvima i drugim organima uprave BiH, predlagatelj Vijeće ministara, predlaže se po članku 100.; 5. Prijedlog zakona o uvozu i izvozu oružja i vojne opreme, predlagatelj Vijeće ministara, predlaže se da se ide po članku 100.; 6. Zakon o izmjeni Zakona o državljanstvu BiH, Zakon je donio visoki predstavnik i objavljen je u službenom glasilu; 7. Zakon o nadzoru kvaliteta određenih proizvoda, pri uvozu i izvozu, predlagatelj Vijeće ministara, predlaže da ide po članku 99. Ovo je mogući dnevni red i ja otvaram raspravu o prijedlogu dnevnog reda. Gospodin Pamuk se javio. Izvolite.
Prvo, sve vaz pozdravljam, onima kojima nismo stigli čestitati, kojih nije bilo na prethodnoj skupštini, želim da čestitam na izborima i želim da ova skupština radi u najkvalitetnije što je moguće. Ja sam se javio za riječ sa namjerom da zamolim kolege poslanike da ovu tačku 4. Prijedlog zakona o ministarstvima i drugim organima uprave BiH, kome je predlagač Vijeće ministara i da ide po članu 100. Poslovnika, prebacimo na, kao zadnju tačku dnevnog reda, jednostavno zbog toga što smo jutros dobili neke informacije, neke zahtjeve nekih institucija, 2 kao što je Narodna banka BiH, da se, Centralna banka BiH, da nešto nije u redu sa njenom pozicijom u tom zakonu. Nismo dobili ovaj stav Vijeća ministara i u tom smislu i da bi Skupština kvalitetno mogla zauzeti stav, odrediti se prema ovom svemu i ja molim da to pomaknemo kao zadnju tačku, jer Vijeće ministara, upravo, sad zasijeda i, vjerovatno će, na tom zasjedanju imati stav i o ovom zahtjevu ove institucije. Hvala vam.
Zahvaljujem gospodinu Pamuku. Ko se još želi javiti za riječ, sudjelovati u raspravi? Dok se ne javi ja ću samo jedno kratko pojašnjenje za sve nas, a i za našu javnost. Naime, tjekom jučerašnjeg dana ja sam dobio pismo od Centralne banke BiH, potpisane od guvernera gospodina Pitera Nikola i u ovom pismu gospodin Nikol upozorava nas, naš dom da je u Prijedlogu zakona o ministarstvima i drugim tijelima uprave BiH urađen određeni propust u članku 11., gdje su određene definicije oko nadležnosti ovog resornog ministarstva u suprotnosti sa zakonom o Centralnoj banci i sa Ustavom BiH, članak 7. Mi smo, naravno, se iskonsultirali i prije ovog zasjedanja imali smo i sjednice klubova i, evo, od prilike ovo što je gospodin Pamuk rekao, to je stav, čini mi se i naših klubova i ja mislim da bi bilo dobro da se uradi kao što je predloženo da se izvrši pomjeranje točke 4. Zakona o ministarstvima i drugim organima uprave BiH na zadnje mjesto a da dotle imamo vremena konzultirati se i čuti stav Vijeća ministara o ovom pitanju. Ima li neko da želi govoriti po ovom pitanju? Ako ne, predlažem da izvršimo ovu zamjenu pozicija u dnevnom redu. Ko je zato da točka 4. postane točka 7. Ko je za? Zahvaljujem. Ima li netko protiv? Uzdržan? Nema. Konstatiram da smo jednoglasno usvojili prijedlog, napravili izmjenu i točka 4. postala je točka 7. ove točke dobijaju svoja nova redna mjesta. Ako nema više prijavljenih za raspravu o dnevnom redu, ja predlažem da dnevni red sa ovom izmjenom, koju smo sad usvojili prihvatimo. Ko je za ovakav dnevni red? Ima li netko protiv? Uzdržan? Nema. Zahvaljujem. Konstatiram da smo jednoglasno usvojili predloženi dnevni red sa ovom rečenom izmenom. Prešli bi odmah na prvu točku dnevnog reda. Ad.1. Zastupnička pitanja Gospodo zastupnici, izvolite. Gospodin Limov, izvolite. 3
Hvala gospodine predsjedatelju, gospodo dopredsjedatelji, cijenjeni gosti, dame i gospodo, predstavnici sredstava javnog priopćavanja, uvažene kolege izaslanici, Sve vas koji nazočite ovoj sjednici, želim u ovom svom prvom obraćanju srdačno pozdraviti, Pridružujem se čestitkama povodom bajramskih blagdana našim kolegama i svima onima koji ih slave i odmah na početku, prije nego što postavim izaslaničko pitanje, dozvolite da kažem nešto što osjećam kao obvezu, a radi se o jednoj konstataciji, kojom se ne možemo baš podičiti pred nama samima i demokratskim svijetom u cjelini. Naime, od nas 15 izalsanika ovog visokog doma, nema, nažalost niti jedne dame. Znajući nas kakvi smo tako će biti i ubuduće, mada mi nismo sebi birali, negoje ovo, prije svega upućeno onim drugima. Naravno, mi smo u ovom smislu obzirni i deklarativno se izjašnjavamo da prihvatamo jednakopravnost i u tom segmentu, ali, evo, desi nam se to što se desi. Ja ovu prigodu, kad sam se našao za ovom govornicom, želim iskoristiti za najavu inicijative za dopunu Izbornog zakona BiH, u koju će biti ugrađena odredba da u svakom od tri nacionalna kluba Doma naroda Parlamentarne skupštine Bosne i Hercegovine, obvezno mora biti izabrana najmanje po jedna žena, odnosno sveukupno u Domu naroda najmanje tri žene. Podrazumijeva se da će, kada dođe vrijeme zato inicijativa proći zakonsku proceduru i želim vjerovati da će dobiti plebisticrnu potrebu svih relevantnih subjekata, posebice izaslanika ovog doma. Sada želim postaviti jedno pitanje ministru u Vijeću ministara Bosne i Hercegovine gospodinu Mirsadu Kebi i molim ga da, sukladno članku 121. Poslovnika Doma naroda odgovori u pisanoj formi, dakle na sljedeće pitanje. Koliko i koji su povratnici imenom i prezimenom po povratku u prijeratna obitavališta stalno zaposleni u javnim poduzećima Elektroprivreda, Pošta i telekomunikacije Herceg Bosna i RS Bosne i Hercegovine, te u domovina zdravlja na području sljedećih općina: Zvornik, Višegrad, Derventa, Teslić, Bugojno, Travnik, Kakanj, Glamoč, Stolac i Čapljina? Molim gospodina ministra da se u odgovoru pojedinačno po općinama naznači nacionalan pripadnost zaposlenih povratnika u rečenim javnim poduzećima i ustanovama. Gospodine predsjedatelju, ja vam sukladno Poslovniku dostavljam svoje pitanje. Hvala.
Zahvaljujem. Dok se još neko ne odluči za pitanje ja imam jedno pitanje za Vijeće ministara, pa ću, Poštovane dame i gospodo, pošto ovdje nema nikoga iz Vijeća ministara, kao što sam ja informiran, sjednica je u tijeku, nadam se da razgovaraju i o ovoj našoj točki dnevnog reda, dakle, o zakonu o ministarstvima i drugim tijelima uprave BiH. Pitanje je upućeno Vijeću ministara, odnosno resornom ministarstvu komunikacija i prometa. 4 Naime, pitanje glasi: Koja je količina i način raspodjele dozvola za međunarodni prijevoz robe? Naime, poznto je da već duže vrijeme, a naročito zadnjih godina svi naši prevoznici koji se bave prijevozom robe u međunarodnom prijevozu imaju jako puno problema oko osiguranja potrebnog broja dozvola za prijevoz robe i tereta u međunarodnom prijevozu. Mene zanima zašto su ovi problemi već duži niz godina ovako veliki i ja bih ... informacije od mnogih ljudi i poduzeća koji se bave ovim poslovm da dovode u pitanje čak mogućnost njihovog normalnog poslovanja. Ja ne znam je li problem u broju ovih dozvola, moguće da jeste. Ne znam što će Vijeće ministara i što čini da se ovaj problem riješi, da se osigura dovoljan broj dozvola, mislim na ove godišnje semp dozvole i na jednokratne dozvole. Naročito su problematične ove godišnje dozvole i dozvole jednokratne za neke zemlje, kao što je Italija, Austrija, Njemačka i neke druge. Poznato je isto tako da onaj ko ima kapaciteta, licencirana vozila i ima ugovorene poslove, ako nema ovih dozvola nije u prilici uraditi ovaj posao. Isto tako, poznato je da značajan dio ovih poslova se radi za stranog poručitelja. Znači, radi se o izvozu usluge, a mi znamo kako nam je potreban izvoz u svakom smislu i ja bih zamolio Vijeće ministara i relevantne institucije BiH da učine sve da se osigura u narednom periodu dovoljan broj dozvola i pravična i poštena raspodjela dozvola koje budu na raspolaganju, jer ima informacija, ja ih nisam provjerio, netvrdim da su točne, da ima određenih i nepravilnosti oko distribucije ovih dozvola i zato još jedanput poruka onima koji su odgovorni da učine sve da se osigura dovoljan broj dozvola i pravična i poštena raspodjela ovih dozvola. Hvala. Ako nemamo više zastupničkih pitanja, ja predlažem da krenemo na 2. točku dnevnog reda. Ad.2. Zapisnik Konstituirajuće sjednice Doma naroda Parlamentarne skupštine Bosne i Hercegovine Zapisnik ste dobili u svojim materijalima i ja otvaram raspravu po ovoj točki. Ne vidim da se neko javlja za raspravu. Znači, da nema primjedbi na zapisnik. Ja dajem na izjašnjenje, usvojenje zapisnika sa konstituirajuće sjednice. Ko je za? Protiv i uzdržanih nema. Znači, usvojen jednoglasno Zapisnik sa prve, odnosno konstituirajuće sjednice Doma naroda Parlamentarne skupštine Bosne i Hercegovine. Zahvaljujem. Ad.3. Zamjena članova komisija Doma naroda Na našoj sjednici Kolegija razgovarali smo o popuni komisija našeg doma i dogovorili smo sljedeće. Dogovorili smo da na čelu Ustavno-pravne komisije, ja pozivam predsjednike klubova da iznesu ove izmjene koje su dogovorene na klubovima, a mislim da su usuglašene i na Kolegiju. Izvolite. Gospodinj Šiljegović u ime Kluba srpskog naroda. 5
Gospodine predsjedniče, poštovano Predsjedništvo, poštovani delegati, koristim priliku da u ime Kluba srpskih delegata, delegatima Bošnjacima čestitam bajramske praznike i da svim muslimanima Bosne i Hercegovine prenesete čestitke srpskog kluba delegata. Klub delegata srpskog naroda u Ustavno-pravnoj komisiji je rpedložio Gorana Milojevića i Boška Šiljegovića. Danas predlažemo da iz Ustavno-pravne komisije izvrišemo gospodina Gorana Milojevića a u tu komisiju predlažemo gospodina Nada Radovića. Dakle, zamjena u Komisiju za finansijske i administrativne poslove Doma naroda umjesto Nada Radovića ide gosodin Goran Milojević. To bi bio predlog Kluba srpskih delegata, a predsjedniče zamoljavam vas kad sam već ovdje da ne izlazim ponovo, da probamo usaglasiti kalendarski program rada Doma naroda i da pod obavezno predstavnici Ministarskog savjeta budu na našim sjednicama, dakle, da se ti programi usklade, pa ako treba da oni naprave pauzu svojih sjednica ali da obavezno prisustvuju sjednicama Doma naroda i tu zamoljavam da vi članovi Kolegija uskladite te datume, da se ne dešava da oni drže sjednicu u 10 a mi u 11 pa da pomjeramo tačke dnevnog reda, da čekamo njihove sugestije i mišljenja itd. Hvala lijepo.
Gospodin Anto Spajić u ime Kluba hrvatskog nroda.
Štovane dame i gospodo, prvo da vas sve nazočne pozdravim a čast mi je da ispred hrvtskog kluba zastupnika čestitam bajramske blagdane svim onim koji taj praznik štuju. Gospodo, ispred hrvatskog kluba predlog za Ustavno-pravnu komisiju je gospodin Ilija Filipović predsjednik a član gospodin Tomislav Limov. Komisija za vanjsku trgovinu i politiku Anto Spajić prvi zamjenik, a član gospodin Velimir Jukić. Komisija za finansijske i administrativne poslove gospodin Branko Zrno, znači drugi zamjenik i gospodin Velimir Jukić član. Znači, u ovoj trećoj komisiji je došlo do promjene umjesto gospodina Ilije Filipovića gospodin Velimir Jukić. Hvala.
Zahvaljujem gospodinu Spajiću i pozivam gospodina Genjca u ime Kluba bošnjaka, ako ima nekih izmjena. Nema. Zahvljujem. Ima li potrebe o ovm raspravu ili ćemo to ići odmah na usvojenje? Mislim da nema potrebe. Ja predlažem da ovo usvojimo ove izmjene. Ko je za? Pošto je jednoglasno zahvaljujem. 6 Ad.4. Prijedlog zakona o uvozu i izvozu oružja i vojne opreme, predlagatelj je Vijeće ministara Predlaže se da ovo razmatramo po članku 100. našeg poslovnika. Gospodo, dobili ste ove materijale. Znate, da je Zastupnički dom razmatrao, usvojio i, evo, ja otvaram raspravu po ovoj točki dnevnog reda. Gospodin Brka, izvolite.
Ja se zahvaljujem i koristim priliku i ja da svim muslimanima BiH čestitam Kurban bajram
za dobro svih građana Bosne i Hercegovine. Ja sam htio da postavim jedno pitanje u vezi ovog zakona, jer sam razgovarao sa više ljudi i nisam dobio dovoljno jasan odgovor. U svakom slučaju, ja pozdržavam ovaj zakon sve je u redu, međutim, imam jedno pitanje da bih ja mogao da dignem ruku za taj zakon, htio bih odgovor od stručnih ljudi. Da li se, kada govorimo tamo o međunarodnim konvencijama, o prometu oružjem, na BiH odnosi embarko koji ima na zemlje Jugoistočne Evrope? Da li će naš zakon biti nevažan, neće moći se primjenjivati, jesmo li provjerili je li taj embargo i sad važi za BiH? Jer, ako je on u međunrodnim konvencijama, onda može se desiti da mi dignemo ruku, a da naša vojna industrija u BiH neće imati prvo zbog embarga da radi da možemo staviti ključ u brave u te sve fabrike. Ja tražim odgovor na to pitanje, da bih mogao da glasam za taj zakon. Hvala vam.
Zahvaljujem. Gospodin Goran Milojević.
Evo, ovako mene kolega Pamuk malo preduhitrio na samom početku, ja sam mislio iza gospodina predsjedavajućeg Jukića da se obratim ovdje skupu i da samo zbog čestitke. Znate, nemojte se, naime i ja, također, želim u svoje lično ime i u ime svih ljudi koji su me izabrali ovdje da čestitam prvenstveno vama Bošnjacima srećne bajramske praznike i svim muslimanima u BiH i slažem se ovo što je kolega Brka rekao da, uz uvažavanje jedni drugih da tako jedino može biti bolje ovdje nama svima koji živimo u ovoj zemlji. Pozdravljam i predstavnike sredstava javnog informisanja i, naravno, drage goste. Po ovoj tački dnevnog reda Prijedlog zakona o uvozu i izvozu oružja i vojne opreme, tu je predlagač kao što znamo Savjet ministara i predloženo je da se po članu 100. našeg psolovnika taj zakon usvoji. Ja bih htio reći da s obzirom da je spoljno trgovinska politika u ndležnosti institucija BiH i, s obzirom na aktuelnu vanjsko-političku ali i unutršanju političku situaciju Prijedlog zakona da se po mom mišljenju može usvojiti. Neophodno je istaći da se ovakav zakon može smatrati aktom koji ima dozu svakom razumljive hitnosti ali da se ovaj princip ne može protezati i zloupotrebljavati na prijedloge zakona koji nemaju sličnu specifičnu težinu. Hvala. 7
Zahvaljujem gospodinu Milojeviću. Je li još netko želi govoriti o zakonu? Gospodin Čengić. Izvolite.
Gospodine predsjedavajući, uvažene kolege, koristim priliku da vas pozdravim i da se pridružim svima onima koji su već čestitali Bajram
onima koji uvažavaju bajramske blagdane, također se zahvaljujem svima vama koji ste muslimanima čestitali Bajram ovdje danas i želim kazati samo nekoliko riječi o ovom zakonju. Smatram ovaj zakon izuzetno važnim, prije svega što prvi put smo u prilici od Dejtona do danas da imamo zakon koji regulira ovo područje aktivnosti jedinstveno za čitavu BiH. Drugo, zato što je naša vojna industrija u BiH bila izuzetno važan segment ukupne industrije u BiH, a posebno važan kad je u pitanju izvoz. Treće, u situaciji u kojoj jesmo i u kojoj razmišljamo o tome šta bi osim drveta još nekoliko proizvoda mogli izvesti van BiH prirodno je da se i Vijeće ministara i svi oni koji se staraju za ekonomiju pitaju na koji način se može povećati taj izvoz i bilo bi dobro da razmislimo kako možemo organizirati zajednički nastup prema vani, jer je vojna industrija ne samo BiH, nego i bivše države bila izuzetno integrirana i povezana tako da su ta pitanja jako važna i ne vidim uopće nikoga ovdje od nas koji bi mogao reći da ga se to ne interesira i ne tiče. S druge strane ovaj zakon je nažalost nastao više kao posljedica vanjskog interesa i pritiska nego kao posljedica naše unutarnje odlučnosti i spremnosti da nađemo rješenje u ovom važnom segmentu. Iz činjenice da je on nasto kao posljedica određenog pritiska s vana, onda su i rješenja koja su ponuđena u njemu takva da nismo imali dovoljno prilike niti mogućnosti da raspravljamo o njima, a pogotovo mi u ovom domu možda da dajemo sugestije i prijedloge. Naravno, jako je važno da Bosna i Hercegovina bude onaj dio međunarodne zajednice koji uvažava međunarodne odluke, a posebno odluke Vijeća sigurnosti i u tom smislu svako kršenje odluka VIjeća sigurnosti je za nas nedopustivo, neprihvatljivo i kontraproduktivno. Međutim, osobno smatram da su neka rješenja ponuđena u ovom zakonu necjelovita, neefikasna, nejasno je na koji način jedna institucija koja nije nikako opremljena ni pripremljena za ovaj posao, a to je Ministarstvo vanjske trgovine može voditi ove poslove i konačno kada je u pitanju dio regulative koji se tiče sankcija čini mi se da se tu vraćamo na neka rješenja koja su davna prošlost. U tom smislu biću vrlo jasan, smatram da su zapriječene kazne za djela kojima se krše odredbe ovoga zakona previsoke, dakle apsolutno previsoke. Previsoke su u odnosu na rješenja u drugim zemljama u Evropi, a pogotovo su previsoke u odnosu na već izrečene kazne za puno teža krivična djela u Bosni i Hercegovini ili na međunarodnim sudovima. U tom smislu smatram da smo mi danas dovedeni u jednu situaciju u kojoj ne možemo jako utjecati na promjenu ovoga teksta i zato bih volio ako bismo danas došli do nekog uvjetno kazano usmenog dogovora da ovaj zakon danas podržimo u formi u kojoj je došao 8 pred nas, a da se onda dogovorimo da u jednom razumnom, relativno kratkom roku pripremimo amandmane da ih prodiskutiramo i da stavimo one amandmane na ovaj zakon koji će zaista omogućiti našoj industriji koja može biti jako značajan izvoznik da sarađuje i da bude sposobna da izvozi na način kako je to uobičajeno u svijetu. Dakle poštujući međunarodne norme, a istovremeno ne reducirajući naše kapacitete i naše mogućnosti izvoza. Hvala lijepo.
Zahvaljujem gospodinu Čengiću. Ko još želi sudjelovati u raspravi o ovom zakonu? Ne vidim više prijavljenih. Ja mislim da možemo uvažiti ovo što su gospoda govorili, znači ovo je vrlo važan zakon, vrlo važna oblast i mislim da bi bilo danas dobro rješenje da idemo usvojiti ovakav tekst zakona, a to smo i planirano je predviđeno člankom 100. našeg poslovnika i da onda stvarno, a to je i normalno u narednom periodu imamo i ideje i inicijative i zahtjeve da se onda vrše određene i korekcije i popravke na ovom zakonu kao i drugim zakonima naravno. Evo, ako se slažete ima li. ___________:? [[govori s mjesta, ne razumije se]] Nisam dobio odgovor na moje pitanje. Ispričavam se, ne znam kako ćemo to tehnički izvesti, jer evo ovdje nažalost nema ljudi iz Ministarskog vijeća, a mislim da bi bilo vrlo interesantno čuti ovaj odgovor. Ne znam jel imate vi gospodine Brka konkretan prijedlog kako doći do njega? Pa evo izvolite još jednom.
Ja bih zaista volio da čujem odgovor iz onog razloga kojeg sam ja rekao iz onoga razloga kojeg je rekao i gospodin Čengić poslije mene. Mislim da je to vrlo važna stvar i da jednostavno predlagač je dužan da na pitanje da odgovor na ovoj sjednici da bih ja za to mogao da dignem ruku. Ja sam za zakon, ali hoću da mi bude jasno, a mislim da treba i svima nama delegatima i javnosti da bude jasno. Mene je strah da ćemo mi na taj način ustvari našu vojnu industriju dovesti svu u Bosni i Hercegovini sa ključem u bravu. Neće moći da nabavlja repromaterijal, neće moći ovo, neće moći ono. Ako taj embargo još uvijek važi za ovo područje. ___________:? [[ne razumije se, govori s mjesta]] Ne znam tebe ću pitati. 9
Dobro. Zahvaljujem. Pozivam one koji imaju nešto reći da za govornicu reknu svima, pa ćemo možda neke stvari i prije riješiti. ______________:? [[ne razumije se, govori s mjesta]] Gospodine Spasojeviću, ja bih vas zamolio ako imate nešto o ovoj točki. ______________:? [[ne razumije se, govori s mjesta]]
Hvala. Ja ne želim ovdje da objašnjavam, ne bih htio da se upuštam u to da dam, dajem odgovore, posebo gospodinu Brki, ali moram vam reći nešto. Ja ću vam reći, ja sam prije rata jako dugo i jako mnogo radio u toj namjenskoj industriji. Naime radio sam iz UNIS-a i dosta dobro sam poznavao zakonodavstvo naše ranije države. Ovaj zakon ima puno nedorečenosti, posebno kada je u pitanju oblast koju evo želimo regulisati preko Ministarstva vanjskih, vanjske trgovine. To se nikada nije regulisalo preko tog ministarstva. To je uvijek imalo svoj poseban tretman. No, međutim ovaj zakon ima puno nedorečenosti, to je sasvim jasno. Ali zbog situacije u kojoj jesmo u kojoj se našla Bosna i Hercegovina i zbog zahtjeva vremena, ja predlažem, da ovaj zakon usvojimo onako upravo kao što je predložio gospodin Čengić, da odmah krenemo u neke njegove korekcije i da ga dotjeramo na jedan, da ga dotjeramo u jednu poziciju, u jednu kvalitetnu poziciju da vojna industrija može biti kao industrija od koristi Bosni i Hercegovini sa svih aspekata i dohodovno, a i u zapošljavanju radne snage. Znate u vojnoj industriji u prethodnoj državi je radilo jako mnogo ljudi i to bi trebalo ako možemo da napravimo normalno, ako se to uklapa u međunarodne konvencije u narednom periodu. Zato sada ovdje želim stvarno zamoliti da bez puno polemiziranja usvojimo ovaj zakon, a da evo odmah donesemo zaključak možda da u narednom periodu idemo u njegove kvalitetne izmjene. Hvala.
Zahvaljujem gospodinu Pamuku. Evo imamo ovdje jednu situaciju. Ja ću predložiti kako izići iz ove situacije trenutno. Mislim da možemo na dva načina. Prvo je da gospodin Brka ne inzistira na trenutnom odgovoru, jer čini mi se da nismo u tehničkoj mogućnosti to 10 uraditi. A drugo je da odgodimo izjašnjavanje o ovom zakonu, da ne znam ni ja evo da bude ... da bude tek iza stanke koju ćemo ja se nadam odrediti zbog toga što smo odgodili ovu točku za sedmu. Brka ne inzistira, znači. Izvolite.
Odmah da vam kažem, ja ću glasati za zakon. Ali ovo ostavljam kao pitanje da mi se na to odgovori. Hvala.
Zahvaljujem gospodinu Brki na evo konstruktivnom prijedlogu. Na kraju mislim da su se ispunili uvjeti da možemo glasovati o ovom zakonu u tekstu koji je predložen. Prvo zahtjev da ide po članku 100. Tako je. Znači glasujemo za to da ovaj zakon usvajamo po članku 100. Ko je za ovakav prijedlog? Zahvaljujem. Jednoglasno. Sada predlažem da izglasujemo ovaj zakon u tekstu koji je ovdje predložen. Ko je za? Zahvalujem. Jednoglasno. Jednoglasno smo usvojili ovaj zakon kao što je u tekstu ponuđen. Time bi završili sa ovom četvrom, išli bi na petu točku dnevnog reda Ad. 5. Zakon o izmjeni Zakona o državljanstvu Bosne i Hercegovine Zakon je donjeo Visoki predstavnik. Ovaj zakon je objavljen u ''Službenom glasniku'' 41/02. Pojašnjenje - vi znate da je krajem godine isticao rok u kojem bi značajan broj državljana Bosne i Hercegovine, a koji se nalazi u inozemstvu izgubio državljanstvo Bosne i Hercegovine i izbog činjenice da se u to vrijeme Dom naroda Bosne i Hercegovine, dok naš dom nije bio konstituiraio nije bilo moguće donjeti ovaj zakon u redovitoj proceduri, dakle na Zastupničkom domu naroda. Onda je Visoki predstavnik koristiće svoje ovlasti iz Dejtonskog sporazuma donio ovaj zakon. Evo krakto pojašnjenje. Ja otvaram raspravu po ovoj točki dnevnog reda. Ko želi govoriti? Izvolite. Gospodin Spasojević.
Gospodine predsjedniče, kolege delegati, ja moram, maloprije sam za govornicom, možda nije bilo primereno to što sam, tamo gdje sjedim nije bilo primjereno da govorim, trebalo je da izađem za govornicu, ja se izvinjavam što sam tamo tako govorio. Ali mislim da je neprimjereno da nema ni jednog predstavnika Savjeta ministara i da ubuduće treba da se obezbjedi na neki način prisustvo, ili da se vi iz Kolegijuma budete s njima na vezi da se sjednica ne zakazuju u isto vrijeme. Mi nemamo neke stvari koje želimo da pitamo nemamo 11 koga da pitamo. U pravu je gospodine Brka. On želi čovjek da dobije odgovor na neka pitanja. Što se tiče ovog samog prijedloga zakona koji je donjeo Visoki predstavnik, mislim da ispred Kluba srpskih delegata mi smo za ovaj prijedlog koji je donjeo Visoki predstavnik iako načelno nismo zato da se svi zakoni donose po hitnom postupku, odnosno visoko hitnom kao što piše ovdje u našem poslovniku članu 100. To bi trebalo da budu zakoni koji su iznimno nekada kada ne može nešto da se učini. Ali mi smo dobili danas dnevni red u kome 4 zakona su po hitnom postupku, 1 donjego Visoki predstavnik, 1 ide po članu 99. u skraćenom roku. I mislim da ta praksa ne bi bila dobra. A što se tiče samog ovoga zakona, mislim da odgovara nama predstavnicima srba, a i predstavnicima svih naroda jer je VIsoki predstavnik tu razumno učinio time što je produžio ovaj rok još za 10 godina za sve naše građane koji su izvan zemlje, a koji se još nisu opredjelili koje će državljanstvo da uzmu i da ovaj zakon treba da podržimo. Hvala vam.
Zahvaljujem gospodinu Spasojeviću. Jel se još neko želi javiti za raspravu? Gospodin Čengić.
Gospodine predsjedavajuči, uvažene kolege, mi ćemo izgleda od danas pa vjerovatno narednih pola godine, a možda i više svaki puta govoriti kako se ne slažemo s tim da ide po najbržem postupku. Moraćemo izgleda raditi tako. I ovaj zakon je jako važan i dobro je da ga je Visoki predstavnik nametnuo s ozbirom da je zaista isticao rok i da smo mogli doći u situaciju da veliki broj ljudi koji imaju pravo i žele iskoristi to pravo ne bi imali mogućnost da nastave biti državljani ove države. Iz tog razloga, naravno mi znamo pravila da se u ovoj fazi ne može ništa mjenjati u ovom zakonu i ja se pridružujem svima onima koji smatraju da trebamo podržati ovaj zakon da ga usvojimo, ne zato što je on najbolje rješene, nego zato što bi ga usvojili da bi mogli dalje na njemu raditi. S druge strane bilo bi mi zaista jako drago, ako mi nađemo puta i načina da između zasjedanja radimo puno vše zajedno i da ovaj zakon stavimo u prioritet. Ja znadem da je 10 godina rok za rješavanje ovog pitanja, ali ne vidim ni jednog razloga da čekamo 10 godina da ovo rješimo. Dakle volio bih da se dogovorimo gospodine predsjedavajući, neka ovo bude moja inicijativa za sve nas da u narednih tri mjeseca iniciramo izmjene i dopune ovoga zakona. Dakle danas da ga prihvatimo i usvojimo, a u naredna tri mjeseca da iniciramo izmjene i dopune ovog zakona kako bismo ga učinili u cjelosti modernim, tj. da nađemo rješenja za ono pitanje - možemo li kao država potpisivati sa svakim, sa svakom državom pojedinačno kada imamo situaciju da veliki broj država ne potpisuje nikakve posebne sporazume o dvojnom državljanstvu. Dakle, to je sasvim sigurno jedna važna stvar, jer vjerujem da smo svi svjesni jedne činjenice – danas bosanska dijaspora za Bosnu i Hercegovinu predstavlja važniju činjenicu možda nego ikada u njezinoj historiji. I s druge strane ne mislim da je i jedan od tri konstitutivna naroda u Bosni i Hercegovini išta povlašteniji prema druga dva u ovom pitanju. Tj. iz sva tri naroda zbog 12 poznatih činjenica, veliki broj ljudi je sada van Bosne i Hercegovine, veliki je broj ljudi odlučio da živi tamo na duže, ili možda na kraće vrijeme. Veliki broj ljudi je tamo već organizirao neki svoj posao, neki svoj biznis i mi moramo naći puta i načina da te ljude zadržimo vezane za Bosnu i Hercegovinu i da nađemo puta i načina da pomognu daljem razvoju Bosne i Hercegovine. Prvo dakle putem eventualnih direktnih njihovih ulaganja, a drugo putem svih onih komunikacija i veza koje oni imaju i koje su ostvarili u svijetu i koje će ostvariti. Iz tog razloga ovo pitanje dakle nije samo pitanje jedne moderno organizirane i evropski organizirane države, što Bosna i Hercegovina treba da bude i čini mi se da se oko toga slažemo, nego je i pitanje naše mogućnosti da nađemo puta da te građane Bosne i Hercegovine koji su vani uključimo u naš brži i efikasniji razvoj. Iz tog razloga dakle predlažem još jedanput da unutar tri mjeseca pripremimo naš zajednički prijedlog izmjena i dopuna ovoga zakona, a da ga danas podržimo u tekstu koji je predložio i nametnuo Visoki predstavnik. Hvala.
Zahvaljujem gospodinu Čengiću. Je li se još netko javlja? Ako ne, onda ja predlažem da ovo što je evo rečeno u ove dvije rasprave, a zapravo je skoro identično, predlažem da usvojimo ovaj zakon uz zaključak evo da bi mogli raditi znači na izmjenama i dopunama ovoga zakona. Trebamo ga usvojiti u tekstu kao što i je donešen i da u roku evo, ne znam da li je tri mjeseca kratak rok, ali svakako čim prije
(govori s mjesta-ne razumije se)
Mislim da bi bilo dobro da možda ova tri mjeseca gospodine Čengiću, ne znam da li se ograničiti na tri mjeseca ili da bude šest mjeseci, ili neki što kraći rok, najdalje recimo šest mjeseci da se krene. Evo. Dobro. Zahvaljujem na kompetilnosti. Znači možemo usvojiti zaključak, odnosno najprije zakon, pa onda zaključak. Ja ću ga sada pokušati formulirati. Dakle da idemo s inicijativom prema Vijeću ministara da što je u moguće kraćem roku, a najdulje za šest mjeseci krenu sa izmjenama i dopunama ovoga zakona kako bi on postao moderan zakon koji bi omogućio da se ne znam ni ja, pitanje državljanstva i drugog državljanstva riješi po standardima kao što rješavaju mnoge evropske države. ____________:? [[govori s mjesta ne razumije se]] Jeste evo. Možemo li onda znači glasovati najprije o ovom zaključku a onda ćemo o zakonu. Prvo zakon. Dobro. Predlažem da se izjasnimo o zakonu. 13 Tko je za? Jednoglasno. Zahvaljujem svima. Sad predlažem da se izjasnimo i o zaključku koji je rečen da ga sad ne ponavljam. Tko je za zaključak koji smo rekli? Jednoglasno. Zahvaljujem svima. Usvojili smo Zakon i zaključak, vezan za ovaj zakon. Time smo završili sa 5. točkomi prešli bi na 6. točku dnevnog reda. Ad.6. Zakon o nadzoru kvaliteta određenih proizvoda pri uvozu i izvozu- predlagatelj je Vijeće ministara, po članku 99. Dobili ste ove materijale. Ja otvaram raspravu o ovom zakonu. Izvolite. Gospodin Radovanović.
Gospodo predsjedavajući, dame i gospodo, Klub srpskih delegata ne može prihvatiti obrazloženje Savjeta ministara da ovaj zakon ide po članu 99. i predlažem da se ovaj zakon uputi u redovnu proceduru. Hvala.
Zahvaljujem. Znači, pitanje procedure, vezano za razmataranje ovog zakona. Tko se još želi javiti? Dobro. Ja razumijevam da je ovo stav Kluba srpskog naroda i mislim da se možemo i ne trebamo izjašnjavati. Znači, samim time je riješeno. Mi ćemo formalno dići ruke da zakon ide u redovitu proceduru. Izvolite gospodine.
Gospodine predsjedavajući, kolege delegati, gosti, Prije izjašnjavanja o prijedlogu Kluba srpskih delegata, ja bih samo sugerirao da ubuduće uz ovakve prijedloge, ipak, idu i najkraća obrazloženja. Budući da su sad izostala, ja ne tražim, ne insistiram da se daju obrazloženja, ali bih zamolio za produktivan naš rad i određenije i postavljanje s prem takvih prijedloga, da se ubuduće prijedlozi obrazlože. Hvala lijepa.
Izvolite gospodine Radovanoviću.
Gospodo predsjedavajući, dame i gospodo, Mi smatramo da normalnu proceduru ne treba obrazlagati. Obrazloženje tražimo za vanrednu proceduru. Prema tome, mi tražimo normalnu proceduru, jer ne smatramo ovo obrazloženje validno. Tražimo obrazloženje za vanrednu procedcuru. Hvala. 14
Zahvaljujem gospodine Radovanoviću. Mi ćemo se sada ovdje izjasniti o proceduri, a zapravo, jasno je da će biti redovita procedura, jer Klub delegata srpskog naroda se ne slaže sa skraćenim postupkom. Znači, zahtjev Vijeća ministara je da se izjasnimo za koju proceduru jesmo. Tko je zato da se ovaj razmatra po proceduri iz članka 99.? Tko je za? – 6 za Tko je protiv? – 8 Uzdržan predsjedatelj. Zahvaljujem i konstatiram da ovaj zahtjev za razmatranje ovog zakona po skraćenoj proceduri članak 99. nije dobio potporu. Znači, ide u redovitu proceduru. Imamo već ideju za stanku. Msilim da je sasvim opravdana i svakako da ćemo dati stanku od, koliko nam je dovoljno, pola sata ili sat vremena. Sat vremena a prije toga da samo se dogovorimo za 2-3 stvari. Ukoliko su voljni,ukoliko dijelite moje mišljenje da ovu stanku iskoristimo i da konstituiramo komisije. One već se zna da izaberu predsjedatelje itd. a i da mi za sat vremena nađemo se ovdje i da dotle stupimo u kontakt sa Vijećem ministara da vidimo jesu li voljni i kad dati pojašnjenja. Znači, evo određujem, da će Kolegij, predsjednici klubova stupisti u kontakt. Komisije ako imaju volju i mogu neka rade. Evo, komisije neka budu u tri kabineta predsjedatelja. Evo Komisija administrativna kog gospodina Milojevića, Vanjska kod gospodina Pamuka i Ustavno-pravna evo kod, u uredu predsjedatelja. Za sat vremena nastavak. [[PAUZA]] Naša stanka trajala je nešto duže, ali evo iz, ja bih rekao opravdanih razloga. U međuvremenu su obavljene i mnoge konsultacije. Pokušalo se naći rješenje izlaska iz ove novonastale situacije. Ja predlažem da mi krenemo sa našom 7. točkom dnevnog reda. Ad.7. Prijedlog zakona o ministarstvima i drugim organima uprave BiH, predlagatelj je Vijeće ministara i predlaže da se ide po članku 100. Ja predlažem da raspravljamo o proceduri. Znači, da li da idemo po članku 100. Šta to znači? Koje su mogućnosti, a uzimajući u obzir svakako pismo koje smo i to je nova nastala situacija koje smo dobili jučer po podne ili jutros, zavisi kako ko od zastupnika, od guvernera Centralne banke gospodina Pitera Nikola. U ovom pismu, kao što znate navodi se da su pojedine odredbe ovog zakona u suprotnosti sa, i to točno se kaže članak 11. ovog predloženog zakona, da je u suprotnosti sa Zakonom o Centralnoj banci BiH, «Službeni glasnik BiH», broj 1/97 i 29/02 i da nije u skladu sa Ustavom BiH članak 7. Evo ja otvaram raspravu o proceduri, a ne o samom tekstu zakona. Ko se želi javiti. Gospodin Genjac izvolite. 15
Poštovane kolege, poštovani gosti, cijenjeni članovi Vijeća ministara, Mi na današnjoj sjednici imamo prijedlog Vijeća ministara da se zakon o ministarstvima i drugim organima uprave BiH raspravlja po članu 100. Što u svakodnevnom žargonu znači «uzmi ili ostavi». Poznato je da je Predstavnički dom Parlamentarne skupštine Bosne i Hercegovine u međuvremenu usvojio ovaj zakon. U međuvremenu, a za poslanike, odnosno delegate ovog doma danas pred sjednicu, stiglo je pismo guvernera Centralne banke gospodina Pitera Nikola. U pismu se određene stavke zakona osporavaju s aspekta usklašenosti sa Ustavom i Zakonom o Centralnoj banci BiH. Prema tome, mi smo u poziciji da, po mom mišljenju, nemamo dovoljno elemenata da bi donijeli odluku da li da raspravljamo o ovom zakonu o proceduri člana 100. Mislim da je potrebno da se prije našeg izjašnjavanja da li ćemo ovaj zakon razmatrati po proceduri člana 100. To je da li ćemo glasati za njega bez mogućnosti izmjena. Mislim da bi prije tog izjašnjavanja bilo potrebno da se konsultira i Ustavno-pravna komisija Doma naroda Parlamentarne skupštine Bosne i Hercegovine, koja je danas, upravo konstituirana i koja je svoje prvo zasijedanje zakazala za utorak i to da se Ustavno-pravna komisija konsultira specifično i konkretno, upravo, za ova pitanja koja je gospodin Piter Nikol u svom problematizirao. Naravno, Kolegij Doma i ostali, koji obavljaju značajne funkcije ovog doma, obavili bi konsultacije i sa ostalim stručnjacima iz ove oblasti i prezentirali ovom domu, što bi ostvarilo pretpostavke da se Dom naroda izjasni o tome, da li se može ići u proceduru člana 100. ili neku drugu proceduru. Zato, dakle, iznosim prijedlog da se u ovom trenutku ova sjednica prekine, a da se nastavak odredi nakon sjednice Ustavno-pravne komisije, koja će se održati u utorak.
Zahvaljujem. Gospodin predsjedatelj Vijeća ministara gospodin Terzić. Dobro, onda po redoslijedu. Gospodin Spasojević. Izvolite.
Gospodine predsjedavajući, Što se tiče tačke dnevnog reda, mi iz srpskog naroda smatramo ovako kao što ću ja pokušati da iznesem, pa poslije ćemo se odrediti o onome šta je najbitnije i tu je predsjedavajući Savjeta ministara, koji će nam pomoći da ovaj problem razriješimo. Mi mislimo da, ovo što nam je poslao gospodin Piter Nikol ne krši Ustav Bosne i Hercegovine, nego je u suprotnosti sa Zakonom o bankama, odnosno bankarskom tom nekom sistemu, ali mi smataramo da je Savjet ministara trebao bi da bude iznad toga zakona, tako da on ima pravo da podnosi prijedlog, što se tiče ove tačke same, sporne tačke 11. u kojem u članu 11. se kaže da bankarske propise koji se odnose na funkcionisanje Centralne banke BiH, Ministarstvo trezora ndležno je zato i mi smatramo da ovaj zakon možemo sad da donesemo po ovom skraćenom postupku po članu 100. znači, da se odlučimo za njega i da ga donesemo a da zadužimo ministarstvo, znači Ministarski savjet da on na prvoj narednoj sjednici donese 16 prjedlog zakona izmjena o ovom zakonu, jer je ovo već donijeto u Parlamentarnoj skupštini i da to prvo prođe kroz Parlamentarnu skupštinu i onda kroz Dom naroda, taj zakon o izmjeni i dopuni, pa ako to je u sukobu kao što kaže ovaj Piter Nikol, onda će se ono ugraditi u tu izmjenu i nema razloga da sad prekidamo i da sad to odugovlačimo za dalje. Toliko i hvala.
Zahvaljujem gospodinu Spasojeviću. Gospodin predsjedatelj Vijeća ministara Adnan Terzić.
Gospodo zastupnici, poštovani predsjedavajući, ja prvo želim da se izvinem što niko iz Vijeća ministara a i ja sam nismo bili na otvaranju vaše sjednice. Došlo je do jedne male zabune. Mi smo obavijestili sve da Vijeće ministara četvrtkom u 10 sati, svakog četvrtka u 10 sati ima svoju sjednicu. Obzirom na veliki broj obaveza koji ministri u toku sedmice imamo, odredili smo četvrtak i meni ne žao da je ovaj dom sazvan baš u to vrijeme. Ja bih zamolio ubuduće da, ipak,prilagodimo sazivanje Doma naroda ovom našem terminu, ne zato što smo mi nešto bitniji od vas, nego što, zbilja, imamo veći broj ljudi koji imaju u toku sedmice operativne obaveze i to se iz dana u dan ponvlja. Kad govorimo o ovom zakonu, pošto se ne raspravlja o njemu, ne želim o tome otvarati nikakve rasprve, ali moram, da kao predsjedavajući Vijeća ministara, jednostavno ne mogu prihvatiti da bilo ko pa ni gospodin Nikol dovodi u pitanje je li ustvno nešto što Vijeće ministara radi pod mojim predsjedavanjem ili nije. Ja odgovorno tvrdim da pozivanje gospodina Nikola na Ustav Bosne i Hercegovine je, u ovom slučaju netačno i nama Ustav Bosne i Hercegovine je dao tu mogućnost a gospodinu Piteru Nikolu čak i obavezu da po ovom pitanjima se odredi nakon šest godina. Ja ću samo kratko da pročitam član 7. na koji se on poziva, član 7. Ustava BiH, koji govori o Centralnoj banci Bosne i Hercegovine. Drugi stav, prva tačka kaže: Nadležnosti Centralne banke odrediće Parlamentarna skupština. Međutim, u periodu od šest godina od stupanja na snagu ovog ustava, Centralna banka neće moći davati kredita štampanjem novca niti funkcionisati kao valutna komisija. Nakon tog perioda, Parlamentarna skupština može tu nadležnost dati Centralnoj banci. Sad se postavlja pitanje. Na osnovu čega Parlamentarna skupština može dati to u nadležnost Centralnoj banci? Samo na osnovu toga što će Vijeće ministara preko svog resornog Ministarstva finansija i trezora uputiti jedan takav prijedlog u parlamentarnu proceduru. Jednostavno, ne postoji drugi način, nego ovaj način i mi smo samo za ministarstvo novoformirano Ministarstvo finansija i trezora obezbijedili kroz ove bankovne propise, koji se odnose na funkcionisanje centralne banke, da, ukoliko, ubuduće se pojavi potreba da nakon ovih šest godina koji su već istekli, porazgovaramo na temu funkcionisanja Centralne banke. Imamo unutar Vijeća ministara nadležnu instituciju, nadležno ministarstvo, koje može pokrenuti ove propise, u stvari, ovu proceduru. Znači, ja odgovorno tvrdim da ovo pismo koje je uputio gospodin Nikol, moguće da stoji, kad je riječ o Zakonu o Centralnoj banci, ali to je stvar usaglašavanja, ali odgovorno tvrdim da ne stoji da je protiv Ustava Bosne i Hercegovine. Evo, toliko. 17
Zahvaljujem gospodinu predsjedatelju Vijeća ministara. Ko još želi sudjelovati u raspravi? Znači, imamo dva prijedloga. Imamo prijedlog gospodina Spasojevića i gospodina Genjca. Znači, ako jedan ne dobije većinu.
/govori sa mjesta/
Ja ću ponoviti prijedlog gospodina Genjca. On je glasio, da ovog trenutka prekinemo našu sjednicu i da tražimo očitovanje Ustavno-pravne komisije zbog ove novonastale situacije i da nam se očituju je li se ovdje radi o kršenju Ustava BiH. Ako nema potrebe pojašnjenja, ja preldažem da se izjasnimo o ovom prijedlogu. Tko je za ovakav prijedlog? – 10 za Protiv? – 5 protiv Znači ovaj prijedlog nije dobio potrebnu većinu. Nije entitetski, jasno je po našem poslovniku. Drugi prijedlog. Ispričavam se, tumačenje poslovnika u ovoj situaciji. Pozivam tajnika da protumači Poslovnik u ovoj nastaloj situaciji. Izvolite gospodine Tomiću.
Budući da je potrebna za konačnu odluku entitetska većina, a u ovom slučaju nije, to je član 60. Kolegij kao komisija sad treba da usaglasi da li će proći ovaj zaključak ili njeće proći. Ako se ne usaglasi, ide se na ponovno izjašnjavanje. U ovom slučaju ko je protiv, s tim da dvije trećine iz jednog entiteta ne smiju biti protiv. To je procedura, a to je očigledno da, ako se svi slažu da nema potrebe dalje se izjašnjavati.
Jasnoje. Hoćemo li se izjašnjavati o drugom prijedlogu. Sjednica se nastavlja, ali sad slijedi izjašnjenje o drugom prijedlogu. Drugi prijedlog je bio da se tekst zakona usvoji u predloženom obliku. Ispričavam se. To će biti kad otvorimo raspravu o zakonu. Gospodin Genjac hoće intervenciju.
Molim vas, u skladu sa Poslovnikom u ime Kluba Bošnjaka 10 minuta pauzu molim vas.
Dobro, određujem pauzu u trajanju od 10 minuta. Nastavak u 14 i 20. [[PAUZA]] 18 Evo, započet ćemo sa nastavkom naše sjednice. Ja pozivam gospodina Genjca da obrazloži stav.
Poštovane kolege, za nas je, zaista, dilema pismo guvernera Centralne banke i, naravno, uvažavajući stavove koje je iznio predsjedavajući, uvažavajući i Vijeće ministara u cjelosti i predsjedavajućeg Vijeća ministara. Nažalost, naš prijedlog za koji smatramo da je otvarao jednu mogućnost dodatnih konsultacija nije prihvaćen, ali smatramo da prijedlog da se glasa za hitnu proceduru, tj. za član 100. za ovaj zakon je za nas prihvatljiv uz prijedlog zaključka koji su iznijeli predstavnici iz Kluba delegata iz srpskog naroda, odnosno uz zaključak da se Vijeću ministara da obveza da u roku od sedam dana pripremi zakon o izmjeni ovog zakona, uvažavajući i usklađujući ga sa Zakonom o Centralnoj banci i, naravno, ustavnim normama, ako je to potrebno i uvažavajući sugestije iz pisma guvernera Centralne banke. Hvala.
Zahvaljujem gospodinu Genjcu. Je li ima još netko za raspravu? Nema. Predlažem, sad ćemo se izjašnjavati o prijedlogu, da se izjašnjavamo da ovaj prijedog zakona razmatramo po članku 100. i ovaj zaključak koji je već prije rečen. Znači, izjašnjenje je. Tko je zato da ovaj prijedlog zakona o ministarstvima i drugim organima uprave BiH razmatramo po članku 100. Tko je za? – 10 za Tko je protiv? – 2 Uzdržanih? – 2 Konstatiram da je za glasovalo 10 – 2 su uzdržana i 2 protiv. Ovaj smo zaključak usvojili i ovaj zakon razmatramo po članku 100. Postoje većine i po našem poslovniku ovaj zaključak usvojen. Ovaj prijedlog zakona razmatramo po članku 100. Sad ćemo se izjasniti o tekstu, odnosno o Prijedlogu zakona o ministarstvima i drugim organima Bosne i Hercegovine. Predlagatelj je Vijeće ministara. Otvaram raspravu. Znači, sad rasprvljamo o Prijedlogu zakona o Vijeću ministara, ministarstvima i drugim organima uprave BiH. Tko se javlja za raspravu? Gospodin Čengić. Izvolite.
Gospodine predsjedavajući, uvažene kolege, Kao što ste vidjeli iz glasanja, ja sam podržao prijedlog da odgodimo ovu raspravu danas do izjašnjavanja Ustavno-pravne komisije, ali kako je većina izglasala drugačije, onda ću ja uvažiti tu činjenicu i onda ću se uključiti u razgovor o ovom zakonu. Smatram da je ovaj zakon izuzetno važan i, iz tog razloga je prirodno da je pobudio i različite stavove o nekim stvarima, ne samo među nama poslanicima, nego, očito i među nekim predstavnicima nekih institucija kojih se tiče, ili čijeg se funkcioniranja tiče i ovaj zakon. 19 U tom smislu, smatram da je jako važno da BiH što prije dobije ovaj zakon, zato što ovaj zakon prvi puta omogućava BiH da ima Vijeće ministara u sastavu, koji jako liči, izvinjavam se na ovom izrazu, ali jako liči na jednu vladu, uobičajenu vladu u demokratskim zemljama. Vjerovatno par nadležnosti koje ovo vijeće ministara neće imati, to bi bile faktički nadležnosti jedne vlade, centralne vlade jedne dražve. Iz tog razloga smataram da ovaj zakon omogućava i da je omogućio dalji razvoj BiH i jačanje centralnih institucija Bosne i Hercegovine, bolju koordinaciju niza aktivnosti na nivou BiH i jasnije predstavljanje BiH prema vani. To su svakako vrlo važne pozitivne činjenice i njih treba istaći. Nažalost, kako je zakon pripreman u jednoj, zaista, napetoj atmosferi u vrlo kratkom roku. Sjednica Vijeća ministara je trajala jako dugo i kako je vrlo brzo poslije toga Predstavnički dom dao svoje izjašnjenje o ovom zakonu, ja se usuđujem kazati, da je Vijeće ministara propustilo priliku i obavezu da predstavi ovaj zakon u cjelosti da ga prezentira javnosti i da javnosti precizno objasni šta je ono što ovaj zakon donosi državi BiH a time i svim njenim građanima i narodima. Smatram da će, bez obzira na to što će vjerovatno zakon biti usvojen i bez obzira na to što će poslije toga biti nekih promjena, barem onih kojih se tiču ovog pisma guvernera Centralne banke, smatram da je potrebno i da Vijeće ministara i pored usvajanja zakona ne može biti abolirano od obaveze da jasno i kvalitetno javnosti prezentira sadržaj ovog zakona. S tim u vezi, u dijelu medija i u dijelu javnosti pojavile su se i različite ocjene ovog zakona, bez i prije ovog pisma iz Centralne banke BiH, vezano za određene institucije BiH, koje su do sada funkcionirale a či bi rad prema odredbama ovog zakona trebao prestati, nakon što se zakon donese. U tom smislu imali smo priliku da čujemo reakciju ljudi zaposlenih u tim institucijama, reakciju predstavnika sindikata i jednog broja javnosti. Njihove reakcije su i opravdane i utemeljene i razumljive. Razumljive su barem radi toga što je evidentno što niz aktivnosti i niz funkcija tih institucija su uobičajene i potrebne za jednu normalno organiziranu državu a time i za BiH. Na drugoj strani javnosti nije prezentirano na koji način bi se, eventualno, mogle nadomjestiti, zamijeniti ili riješiti pitanje funkcija, koje su do sada obavljale te institucije. Iz tog razloga sam uvjeren da ćemo danas imati priliku da o tme razgovaramo. I, ako ponovo koristim priliku da izrazim svoje potpuno ne slaganje sa činjenicom da i u ovom dijelu rasprave nemamo predstavnike Vijeća ministara. Ja ću biti vrlo jasan. Ja ću idući put, a imam na to pravo tražiti da ne uvrstimo niti jednu tačku dnevnog reda u rasprvu ovog doma, ukoliko predlagač nije prisutan, a ovaj put je to Vijeće ministara. Ovako važna tačka dnevnog reda, a da predstavnici Vijeća ministara nisu prisutni ovdje, ja to ne mogu da razumijem. Dakle, da se vratim nazad. Radi se o tome da je postavljeno pitanje funfkcioniranja ovih institucija. Ja ću samo kratko. I dalje zagovaram stav da mi u ovom domu ne trebamo predlagati niti prihvatati rješenja koja bi bila protuustavna. pošto se ne smatram ni pravnim stručnjakom, pogotovo ustavnim stručnjakom ja ne mogu iznjeti svoj stav povodom pisma guvernera Cetnralne banke da li su rješenja koja su ponuđena u ovom zakonu i protu ustavna. On tvrdi da su protu zakonita, dakle protiv, suprotno zakonu o Centralnoj banci, ali da su i protu ustavna. Kako se ne mogu o tome izjasniti smatram da nismo trebali na ovaj način o ovome raspravljati.Većina je odlučila drugačije i ja prihvatam da učestvujem u daljoj raspravi. 20 Biće mi jako krivo ukoliko se sutra dogodi da ovaj dio zakona mijenjamo na zazhtjev Centralne banke ili nekoga drugog, a već smo danas znali da to trebamo uraditi. Dakle ne mislim da je to put i da na taj način trebamo vršiti pritisak jedni na druge za nešto što je zajednički i opći interes. I u tom smislu ne bih više trošio vrijeme oko pitanja pisma guvernera Centralne banke čije aktivnosti i njegov doprinos u stabilizaciji Bosne i Hercegovine, ekonomskom oporavku i međunarodnom povjerenju prema Bosni i Hercegovini u pitanjima ekonomije visoko cijenim. Kada je u pitanju ovo drugo, dakle pitanje funkcioniranja države Bosne i Hercegovine u segmentima koje su do sada bili opsluživani sa 6 institucija koje se poimenice nabrajaju u ovom zakonu da će prestati njihov rad i za čije se dalje aktivnosti Vijeća ministara u ovom zakonu obavezalo da će preuzeti obavezu rješavanja pitanja zaposlenih, pitanja imovine, pitanja dokumentacije i pitanja funkcija, ja sam htio iskoristiti priliku ovdje i ja ću iskoristiti svoje pravo da postavim pitanje Vijeću ministara ili nekoliko pitanja Vijeću ministara, a tiču se sljedećih činjenica - dakle nema nikakve dileme da će određene funkcije koje su vršile ove institucije ovih 6 imenom pobrojanih institucija u ovom zakonu čiji će se rad, čiji će rad prestati poslije donošenja ovog zakona, nema nikakve dvojbe da su te institucije vršile odrežene funkcije koje su od interesa za građane Bosne i Hercegovine, Bosnu i Hercegovinu unutar Bosne i Hercegovine i prema vama. Mene dakle interesira na koji način VIjeće minitara ima namjeru osigurati koordinaciju ovih aktivnosti na teritoriju Bosne i Hercegovine nakon prestanka rada ovih institucija i na koji način Vijeće ministara ima namjeru osigurati predstavljanje Bosne i Hercegovine u područjima koja se tiču ovih aktivnosti prema vani? Konkretno zdravstva, meterologije, nauke, naučnog istraživanja itd. Dakle mi smo kao država potpisali određene međunarodne konvencije i stvorili međunarodne pravne obaveze da u tim područjima sarađujemo sa međunarodnim institucijama u Evropi i u Svijetu i nema nikakve dileme da ćemo te obaveze morati izvršavati. Ja znam da je Vijeće ministara svjesno tih činjenica i imao sam interes i želju da čujem danas ovdje prije bilo kojeg mog izjašnjavanja o ovom zakonu na koji način Vijeće ministara želi to riješiti? Kako ovdje očito danas neću imati tu priliku i zadovoljstvo, ja sam uvjeren da ćemo onda to, o tome raspravljati poslije. Iz tog razloga ja ću iskoristiti priliku da kažem sljedeće – ukoliko budemo se izjašnjavali o tekstu zakona, a to je izgleda već dogovoreno s obzirom da smo odabrali da radimo po članu 100. o tekstu zakona kakav je predložen ovdje, dakle bez izmjena ja predlažem svima vama i uvjeren sam da ćete me u tome podržati da uz odluku o ovom zakonu izglasamo i jedan zaključak koji bi dakle, ja ću ga sada pročitati kao jedan prijedlog koji se može dorađivati i biće mi drago da u tome zajedno učestvujemo koji bi mogao glasiti otprilike ovako: - Zadužuje se Vijeće ministara Bosne i Hercegovine da prilikom realiziranja ovoga zakona osigura koordinaciju funkcija institucija Bosne i Hercegovine iz člana 28. ovog zakona na teritoriji Bosne i Hercegovine i izvšavanje međunarodnih obaveza predstavljanja i saradnje Bosne i Hercegovine prema evropskim institucijama i drugim institucijama u Svijetu. Ostvarujući ovaj zaključak Vijeće ministara će voditi računa da tranzicija funkcija i transformacija institucija bude u skladu sa principima efikasnosti, ekonomičnosti i međunarodne kompatibilnosti. Obavezuje, obaveze iz člana 29. i 30. dakle o zaposlenim, prije 21 svega o zaposlenim i ostalo se trebaju izvršiti na odgovarajući način. Dom naroda Federacije imenuje komisiju od 3 člana koja će nadzirati proces realizacije. Ja namjerno nisam ovdje pomenuo ta tri člana, možemo se dogovoriti o njima, dakle koji će nadzirati proces realizacije ovih zaključaka, a VIjeće ministara u roku od 90 dana će Domu podnjeti cjeloviti izvještaj o načinu realiziranja ovoga zaključka. Hvala lijepo.
Zahvaljujem gospodinu Čengiću. Je li se još netko javlja za raspravu? Izvolite gospodine Spasojeviću.
Ja se izvinjavam što više puta danas uzimam riječ, ali eto tako spalo. Ja sam i predložio ovaj zaključak u neku ruku sa gospodinom Genjcom koji se malte ne u potpunosti slaže i mi ćemo glasati za ovo i mislim da nema razloga da puno danas raspravljamo o ovome zato što ne možemo ništa promjeniti, jer se radi o članu 100. gdje kaže – ne možemo imati nikakvih amandmana. Ali bih predložio Savjetu ministara da kada bude ove amandmane što se tiče Zakona o Centralnoj banci stavljao nam, pa ako postoji mogućnost da se uskladi član 6. ovog zakona sa članom 17. jer su oni u koliziji. Malo da pretitraju taj član sa tim drugim, i još neke druge stvari. Što se tiče sjedišta samih upravnih organizacija, mislim da i sjedište samog ministarstva nije rečeno nigdje gdje se sjedište nalazi. Vjerovatno se podrazumjevalo da je to Sarajevo. Mislim da ove upravne organizacije ne moraju da budu u Sarajevu, da one mogu da budu disperzirane po čitavoj Bosni i Hercegovini. Zavisi od toga čime se bave. I još bih imao nekakvih, ali kažem vam pošto se radi o članu 100. ne vrijedi nam đabe sada ovo sve pričati. Mogu samo da sugerišem, a nema i ja se slažem sa gospodinom Čengićem, zašto nema ovih iz Savjeta ministara da im sugerišemo pa da oni mogu nam na narednoj sjednici pripremiti i ove odgovore koje tražimo da nam bar odgovore na te odgovore, ako ne usmeno, onda bar pismeno. Eto toliko.
Zahvaljujem gospodinu Spasojeviću. Izvolite, izvolite.
Zaboravio sam. Izvinjavam se samo krivi navod gospodinu Čengiću. Ipak ovo nije vlada, jer zakon kaže da je to Savjet ministara, a kada bude vlada onda ćemo raspravljati o vladi.
Zahvaljujem. Ima li još neko za raspravu? Ako nema, ovdje imamo jedan konkretan prijedlog zaključka. Mislim da bi bilo dobro, malo je poduži pa ja nisam uspio uhvatiti sve naravno, da se možda ovaj zaključak umnoži i da se podjeli ovdje na klupe. Koliko za to treba vremena? Ima li tehničke mogućnosti da se to dogodi za narednih. 22
[[nije izašao za govornicu]] Samo malo. Samo prije toga ja bih zamolio, ako već idemo sa ovim zaključkom ja sam predložio tri člana namjerno dakle da iz svakog kluba imamo po jednog čovjeka koji bi bio u toj komisiji koja bi pratila tok dalje aktivnosti. Ako možemo da dobijemo jedan takav prijedlog...
Samo malo. Jadranko izvoli. Evo pitanje je stručnim službama, jesmo li u mogućnosti? Koliko vam treba vremena za ovo? Evo za ovo vele da treba vremena 10 minuta. Utvrđujem stanku, pardon. Izvolite Spasojeviću.
[[nije izašao za govornicu]] Ja mislim da prvo treba da glasamo o zakonu, pa onda da glasamo o zaključku koji smo predložili Genjac i ja, pa onda tek treće to vaše.
Dobro. Može. Ne, ne, vaš zaključak već ide. Zaključak je vaš već izglasan i već je sastavni dio jer smo rekli kada smo glasali o proceduri da je već uz zaključak vaš i gospodina Genjca. Već je usvojen. Jeste, jeste. Sada samo imamo o zakonu i novom zaključku. Jeste, jeste. Tako je. Dobro. Evo znači prijedlog da se mi sada izjasnimo o tekstu zakona, a da se, ili da sačekamo zaključak, ili da se izjasnimo. Da sačekamo 10 minuta sve. Bolje je. Evo ako se slažete onda utvrđujem stanku od 10 minuta. Ovoga puta samo 10 minuta stvarno. Mislim da je samo stvar tehnike da se to umnoži i podjeli. /PAUZA 10 MINUTA/ Ponovo ćemo nastaviti s našim radom. Stručne službe su otipkale fotokopirale ovaj zaključak. Dobili ste ga na klupe. Ako ima nešto po pitanju teksta ovog zaključka izvolite se javiti. Tako da možemo završiti ukupnu raspravu znači o zakonu evo i o prijedlogu ovog zaključka. ____________ [[nije izašao za govornicu]] Gospodine predsjedavajući ja sam zaboravio samo da kažete da u tekst ide i puni naziv Tako je, evo predlagatelj ovog zaključka izostavljeno je već znači u prvoj rečenici – Zadužuje se Vijeće ministara BiH da prilikom realiziranja ovog zakona, pa se kaže ovog 23 zakona, znači Zakona o ministarstvima i drugim, jeste, punog imena i prezimena, znači bez ''ovog zakona'', znači Zakona o ministarstvima i drugim tijelima, organima uprave Bosne i Hercegovine itd. I ja ne znam evo, ja ću jednu ovako malo pitanje – gospodine Čengiću ova treća rečenica, treći stavak ovdje obveze članka 28., 29., 30.,31. se trebaju izvršiti na odgovarajući način. Ne znam koliko je nužno ovo stavljati, čini mi se da je
Evo šta je. Ja se slažem s vama. Izgleda ovako dosta suhoparno i možda suvišno. Ali, s ozbirom da je u medijima bilo puno priče o tome da će ove institucije prestati sa radom, a one imaju zaposlene ljude, pa oda nek kažu biće na cesti, neki opet hoće da budu direktori kao što su bili itd. Dakle imamo obje varijante. Ono što je bitno jeste da poručimo da smo zainteresirani da ti ljudi dobiju zaposlenje, da ne idu na cestu, a istovremeno da ne mogu postavljati sada zahtjev njih šest da budu nekakvi direktori i tamo, jer vjerovatno ne mogu biti više direktori, biće nešto drugo. Znači na odgovarajući način u smislu njihove stručne spreme, a istovremeno da Vijeće ministara preuzme obavezu da im nađe zaposlenje da ne idu na cestu. Da ne budemo imali sutra ovdje zahtjev da razgovaramo sa predstavnicima sindikata oko tih ljudi. To je ono što sam ja mislio na odgovarajući način, a članovi su, ovi članovi se teču upravo tih stvari koje su pobrojane.
Zahvaljujem gospodinu Čengiću na ovim pojašnjenjima. Evo ako nema više nitko za raspravu, ja predlažem da pristupimo izjašnjenju o zakonu, tekstu zakona jeste. Ja sada dajem na glasovanje Prijedlog zakona o ministarstvima i drugim organima uprave Bosne i Hercegovine po članu 100. Tko je za ovakav tekst zakona? - 14 za Tko je protiv? – 1 protiv Pardon 13 za, 2 protiv, uzdržanih nema. Zahvaljujem i proglašavam da je zakon o ministarstvima i drugim organima uprave Bosne i Hercegovine usvojen. Zahvaljujem svima. Ovo je bila zadnja točka danas i sada ćemo preći na izjašnjenje o tekstu zaključka. Nema rasprave. Ja dajem na izjašnjenje ovaj zaključak od gospodina Čengića. Tko je za ovakav zaključak?
Molim vas samo mogu li jednu intervenciju, oprostite.
Izvolite gospodine Pamuk. 24
Ja se izvinjavam da popravimo odmah ovdje u zaključku ovo što je Hasan probao da ovaj popravi, što je skrenuo pažnju gospodin Čengić. U ovome trećem pasusu – Vlada se obavezuje da obaveze iz članova 28.,29.,30. i 31. izvrši na odgovarajući način. Dakle Vlada se obavezuje, odnosno ne Vlada, Vijeće ministara, pardon. Vijeće ministara se obavezuje da ove obaveze po ovim članovima izvrši na odgovarajući način.
Dobro ovo je više jedno malo pojašnjenje i stilska dopuna, nije bitna. Gospodine Milojeviću izvolite.
Gospodine predsjedavajući, kolege delegati ja imam primjedbu ovdje na ovaj zadnji pasus koji glasi – Dom naroda zadužuje Kolegijum Doma
Zahvaljujem gospodinu Milojeviću. Gospodin Čengić.
Ja uvažavam ovaj stav uvaženog kolege, ali biću vrlo otvoren pa vi ste sada mene povukli za jezik da me sada Vijeće ministara još više ruži. Dakle hajmmo kazati u jednom normalnom funkcioniranju je apsolutno nepotrebno reći jednu ovakvu stvar, jer ako Parlament nešto zaključi i ima nadležnost da to zaključi i obaveže instituciju koju može obavezati onda ne treba više ništa posebno dodavati. Ja se tu s vama slažem potpuno. Međutim, radi se o sljedećem, danas dok raspravljamo o ovom zakonu i ovog časa nema nikoga ispred Vijeća ministara. Dopustite dakle da jednostavno iz toga, da konstatujemo tu činjenicu i da iz toga izvučemo zaključak da ovaj posao ipak malo nadziremo prije tih 90 dana. Eto to je dakle razlog, a inače u pravilu ja se nadam da ćemo ubuduće zaista doći u situaciju da neće trebati raditi na ovaj način, nego da će stvarno Vijeće ministara i druge institucje izvršavati ono što se dogovorimo. Dakle to je jedini razlog i ja vas razumijem potpuno, ali bih zamolio ako može da ovaj put to ostavimo naprosto zbog ove činjenice da ih tu nema.
Gospodin Radović. Izvolite. Hvala gospodine Čengiću.
Gospodo predsjedavajući, uvažene kolege, dame i gospodo, dragi gosti, ja razumijem bojazan gospodina Čengića da se treba brižljivo rješavati taj problem, ali također ne mogu se složiti s njim da mi unaprijed ne vjerujemo i sumnjamo u rad Parlamentarne skupštine, odnosno Predstavničkog doma i Ministarskog savjeta. I nemojmo onda da ih rušimo mi unaprijed. Ovo što je pobrojano dakle je iz bojazni, iz najbolje namjere da se pomogne ovim 25 institucijama koje će doći u transformaciju dakle na udar transformacije i zakonom je decidno baš ta bojazan i ugrađen i rečeno da Ministarski savjet mora dati u roku 90 dana prijedlog mjera. Sačekajmo taj prijedlog mjera pa onda da ih kritikujemo i kažemo nije dobro jel jeste dobro. Nego bojim se da smo nekako unaprijed već amnestirali njihove greške i rekli da li mogu nešto lošije uraditi, a već ima tu kontrolna funkcija Kolegij Doma naroda. Mislim da dajemo sebi neku zadaću koja unaprijed nam ne pripada i da smo počeli da unaprijed sumnjamo u ispravnost i ispravan rad i Ministarskog savjeta i Predstavničkog doma. Hvala vam.
Zahvaljujem. Dobro. Ja bih ___________: [[zajednička diskusija s mjesta]] Dobro. Evo, ja zahvaljujem svima koji su sudjelovali. Inače trebalo bi se javiti bar za govornicu, ali dobro može i. Znači u trećem pasusu izbacili smo prvu rečenicu, prvi red i rečenica je to ujedno, četvrtom, pardon, a treći smo dopunili na način kao što je već rečeno. Evo mislim da je sada ovo zaključak kompletan, da je popravljen u ovom tehničkom, nešto i sadržajnom smislu i dijelu. Ako nema više primjedbi i prijedloga ja predlažem da se izjasnimo o ovom zaključku. Ko je za ovakav zaključak? Ko je za? – 15 za Protiv i uzdržanih nema. Zahvaljujem svima. Konstatiram da smo i ovaj zaključak usvojili. Time bismo, je, je on je išao već u kada smo određivali o proceduri. Jeste. Hvala svima. Ovim je danas i naš rad, naša sjednica zaključena. Treću sjednicu planiramo za kraj ovog mjeseca. Bićemo naravno na vrijeme informirani. Komisije će isto tako nadam se početi sa radom tako da ćemo imati izvještaj komisija o radu itd. Zahvaljujem svima. Sjednica je završila sa radom u 15:45 sati.